da de et en fi da de sv da sv da da de de et en fi sv da et da en en da da da da da da da fy da da da da da da da da da da da da da da da da da da da da da da da da da da da de sv fi da da da sl en de da en da fy da lt da de fr da da de et en fi en de da sl en en da nl da en sv da da da tr sv en da da da da et da da da it en en it sv sv nl en sv en eo en da fi nl is de ko en fa en cy da fy da da en de da
Budget - Få 6 gode råd til dit budget og hent et budgetskema
Få overblik over din økonomi med et budget
Du kender det sikkert: Nogle måneder er der mange regninger, andre måneder er der få.
Med et budget får du hjælp til at holde styr på din økonomi, så du ved, hvor mange penge du kan bruge på dig selv. Og så risikerer du ikke at stå med en tom konto, når regningerne vælter ind.
Klar til at lægge et budget? Sådan udfylder du et budgetskema
Princippet er, at du regner ud, hvad du i gennemsnit skal bruge på faste udgifter hver måned. For at få et overblik kan du lægge et budget i fx netbanken eller downloade et budgetskema. Indtast dine løbende udgifter, og budgettet regner ud, hvor meget du skal starte med at indbetale på din budgetkonto, og hvor meget du månedligt skal overføre til din budgetkonto.
Du kan også lægge et budget til en begivenhed i dit liv, fx hvis du skal have barn eller skal ud at rejse.
Læg dit budget i Jyske Netbank, og overfør dine eksisterende betalingsaftaler direkte til budgettet.
Find vejledninger til dit online budget i Jyske Netbank.
Budgetskema til faste udgifter
Du kan også downloade et budgetskema, og udfylde det med dine egne udgiftstyper og beløb hen over året. Budgetskemaet udregner, hvor meget du bør indbetale på din budgetkonto hver måned.
Download budgetskema for hele året [excel]
Budgetskema til særlig begivenhed
Skal du giftes, have barn, ud at rejse eller noget helt andet, kan du lægge et budget til netop den situation. Hold også øje med, om du overholder dit budget. Udfyld med dit budget og efterfølgende de egentlige udgifter, for at se forskellen.
Download budgetskema til en særlig begivenhed [excel]
Hold din opsparing til faste udgifter adskilt fra din øvrige økonomi med en budgetkonto.
Lav en fast månedlig overførsel til budgetkontoen.
Brug Betalingsservice til automatisk betaling af dine faste regninger.
Vær realistisk omkring dine udgifter, og rund evt. beløbene op for en sikkerheds skyld.
Hav altid overblik over din aktuelle situation - tjek dine konti i Jyske Netbank eller mobilbanken.
Tjek dit budget én gang årligt og hver gang, der sker større ændringer i din økonomi.
Rådighedsbeløbet - den nøgne sandhed
Rådighedsbeløbet er det beløb, du har tilbage til dig selv, når du har betalt alle dine faste udgifter.
Rådighedsbeløbet giver dig overblik over
Om du har overskud til at spare op til det, du ønsker dig.
Om der er plads til at betale et lån tilbage.
Er der hul i bunden af din konto?
Nogle gange føles det, som om pengene bare fordufter af sig selv. Hvis du undrer dig over, hvor dine penge egentlig forsvinder hen, så prøv at holde øje med dit forbrug i en periode.
3 gode grunde til at undgå overtræk
Hvor mange penge er der tilbage på din konto?
Hvis du gerne vil have styr på din økonomi, bør du have et nogenlunde klart billede af, hvad svaret på dette spørgsmål er. Så har du nemlig en chance for at lette foden fra forbrugs-speederen, inden du står med et alvorligt problem.
Du kan holde øje med din økonomi ved hjælp af mobilbanken, netbanken og Beskedservice - så ved du altid, hvor meget du har tilbage på din konto.
Betal dine regninger med Betalingsservice
Du kan tilmelde dig:
Budgetskema til faste udgifterDownload skema [excel]
Budgetskema til livssituation Download skema [excel]
Unge under 18 år
Unge over 18 år
Jyske Bank A/S, Vestergade 8-16, 8600 Silkeborg